[{"text_idx": "#000001", "text": "Mae'r cwmni sy' tu o\u0302l i gynllun Wylfa Newydd wedi cadarnhau eu bod wedi arwyddo cytundeb gyda pherchnogion hen safle Shell yn Rhosgoch, all arwain at greu llety dros dro ar gyfer cannoedd o weithwyr adeiladu."}, {"text_idx": "#000002", "text": "Mae'r cyhoeddiad wedi cael croeso gan gyngor tref Amlwch, sydd wedi mynegi pryderon ers tro ynglyn a\u0302 chynllun i sefydlu llety o'r fath ar gyrion y dref."}, {"text_idx": "#000003", "text": "Mae hen safle Shell yn Rhosgoch, sydd rhyw dair milltir o Amlwch, wedi bod yn wag ers blynyddoedd."}, {"text_idx": "#000004", "text": "Yn y 70au a'r 80au roedd y lle'n derbyn olew o'r tanceri enfawr oedd yn dod i borth Amlwch."}, {"text_idx": "#000005", "text": "Ond nawr mae cwmni Horizon yn ystyried defnyddio'r safle 200 erw fel llety i rai o'r cannoedd o weithwyr fyddai eu hangen i adeiladu'r Wylfa Newydd."}, {"text_idx": "#000008", "text": "Clywodd Newyddion 9 mai gobaith rhai yw y gall Rhosgoch gael ei ddatblygu'n wersyll gwyliau wedi i'r gweithwyr adeiladu adael."}, {"text_idx": "#000009", "text": "Mae safle ar gyrion Amlwch ei hun hefyd dan ystyriaeth fel llety dros dro, ond mae'r cyngor tref yn gobeithio y bydd y cytundeb ynglyn a\u0302 Rhosgoch yn gwneud hynny'n llai tebygol."}, {"text_idx": "#000011", "text": "Mae cyngor Amlwch hefyd yn dymuno gweld y cyngor sir yn ryddhau peth o'u tir eu hunain i godi tai rhent a allai fod ar gael i'r gymuned wedi i'r adeiladu ddod i ben."}, {"text_idx": "#000012", "text": "Dywedodd llefarydd ar ran Horizon: \"Mae manylion ein trafodaethau masnachol gydag amrywiaeth o dirfeddianwyr posibl yn gyfrinachol, ond gallwn ddweud ein bod wedi cytuno ar opsiynau gyda Conygar, perchnogion safle Rhosgoch."}, {"text_idx": "#000013", "text": "\"Er hynny, ar y cam hwn o ddatblygiad Wylfa Newydd, nid oes penderfyniad terfynol wedi cael ei wneud eto ynghylch y safleoedd rydyn ni'n eu ffafrio ar gyfer Llety Gweithwyr Adeiladu Dros Dro."}, {"text_idx": "#000016", "text": "Prif StraeonAmhariad i deithwyr Trafnidiaeth Cymru i barhauPublished2 awr yn o\u0302lAil berson wedi marw ar o\u0302l gwrthdrawiad CaerffiliPublished4 awr yn o\u0302lCynghorwyr wedi teimlo'n 'anniogel' mewn cyfarfodPublished9 awr yn o\u0302l"}, {"text_idx": "#000023", "text": "Cwis: Cysylltiadau Cymru a Ffrainc"}]